ਗੌਰੀ ਅੱਮਾ
ਕੇ ਆਰ ਗੌਰੀ ਅੱਮਾ (ਜਨਮ 14 ਜੁਲਾਈ 1919)  ਕੇਰਲਾ, ਇੰਡੀਆ ਵਿੱਚ ਅਧਾਰਿਤ ਇੱਕ ਸਿਆਸੀ ਪਾਰਟੀ ਜਨਥੀਪਾਥੀਆ ਸਮਰਕਸ਼ਨਾ ਸੰਮਤੀ (ਜੇ.ਐਸ.ਐਸ.) ਦੀ ਮੁਖੀ ਹੈ। ਜੇ.ਐਸ.ਐਸ. ਦੇ ਗਠਨ ਤੋਂ ਪਹਿਲਾਂ  ਉਹ ਕੇਰਲ ਦੀ ਕਮਿਊਨਿਸਟ ਲਹਿਰ ਵਿੱਚ ਇੱਕ ਪ੍ਰਮੁੱਖ ਹਸਤੀ ਸੀ। ਉਹ ਏਜ਼ਾਵਾ ਭਾਈਚਾਰੇ ਵਿੱਚੋਂ ਆਈ ਪਹਿਲੀ ਮਹਿਲਾ ਕਾਨੂੰਨ ਵਿਦਿਆਰਥੀ ਸੀ। ਉਹ 1957, 1967, 1980 ਅਤੇ 1987 ਵਿੱਚ ਕੇਰਲਾ ਵਿੱਚ ਕਮਿਊਨਿਸਟ ਅਗਵਾਈ ਵਿੱਚ ਬਣੇ ਮੰਤਰਾਲਿਆਂ ਵਿੱਚ ਇੱਕ ਮੰਤਰੀ ਰਹੀ। ਉਹ 2001 ਤੋਂ  2006 ਤੱਕ ਤੱਕ ਕਾਂਗਰਸ ਪਾਰਟੀ ਦੀ ਅਗਵਾਈ ਵਾਲੀ ਕੈਬਨਿਟ ਵਿੱਚ ਵੀ ਇੱਕ ਮੰਤਰੀ ਬਣੀ।